open-index/open-wikipedia-markdown huggingface dataset:
Hannes sommer

***Hannes sommer*** er en norsk barneserie på fire episoder som ble sendt på NRK Fjernsynet Barne-TV i 1978. Serien handler om Hanne og hennes siste sommer før hun skal begynne på skolen. Hannes familie består av mor, far og en bror. Hun er den yngste i søskenparet og får dermed ikke være med på så mye som sin bror. Dette gjør hun imidlertid opprør mot denne sommeren. Serien gikk på lørdager og var innspilt i farger. Ann-Cathrin Ramberg skrev manus og regnes for seriens skaper.  

## Handling
Handlinga er lagt til et idyllisk sommersted på Sørlandskysten. Hit kommer en byfamilie - mor og far, Hanne og Henrik og schäferhunden Raksa. Sommeren er herlig, med fint vær, fisking og hyttebygging og Hanne lærer å svømme og sløye fisk. Hanne er imidlertid den yngste i familien og får ikke være med på så mye som det broren får lov til. Hanne synes dette er urettferdig og bestemmer seg for å gjøre opprør mot dette denne sommeren. Dette demonstrerer hun når broren og to andre venner skal overnatte i en hytte de har bygd på en liten øy i nærheten. Hanne får ikke lov til å overnatte sammen med de andre fordi foreldrene mener hun er for liten. Dette synes hun er urettferdig og derfor lister hun seg ut nattestid for å oppleve det samme som broren og vennene hans.

## Om serien
*Hannes sommer* ble innspilt på Hesnesøya utenfor Grimstad sommeren 1977. Fotograf var Erik Hauan. Serien ble sendt i reprise i 1981, 1984, 1991 og 1999. Den ble også vist på svensk TV.

Ann-Cathrin Ramberg var seriens skaper og ansvarlig for både manus og personinstruksjon. Hun var i tillegg forfatter av boka om Hanne og hadde også manus på hørespill-versjonen. I 1979 utgav hun en bokversjon av serien, og i 1987 sendte *[[Barnetimen for de minste]]* hørespill-versjonen.

## Rollebesetning
*Svein Sturla Hungnes .... Far
*Ulrikke Greve .... Mor
*Line M. Ørmen .... Hanne
*Jakob Ørmen .... Henrik
*Knut Reinertsen .... Erik
*Torill Pettersen .... Trine

## Referanser


## Eksterne lenker
*
Valhall Fotballklubb

**Valhall Fotballklubb** (stiftet 18. september 2007) er en fotballklubb fra Tromsø.

## Tabellen

## Historikk
Klubben spiller 2013-sesongen i 5. divisjon. Vallhall spilte 2011-sesongen i 4. divisjon etter å ha spilt sine tre første sesonger i 5. divisjon. Opprykket i 2010 ble sikret etter en 12&ndash;0-seier i siste serierunde, borte mot .

### Tabellen 2011

### Tabellen 2012

### Tabellen 2013

### Divisjonsutvikling

## Eksterne lenker
*
Liste over statsledere i 1215

## Europa

### [[:Kategori:Geistelige fyrstedømmer innen Det tysk-romerske rike|Geistelige tysk-romerske fyrstedømmer]]
** **[[Augsburg bispedømme|Augsburg]]** – Siegfried III av Rechberg, biskop  (1208–1227)
** **[[Bamberg erkebispedømme|Bamberg]]** – Ekbert av Andechs-Meran, biskop  (1203–1237)
** **[[Chur bispedømme|Chur]]** – Arnold av Matsch, biskop (1209–1221)
** **[[Eichstätt bispedømme]]** – Hartwig av Kreglingen-Tollnstein, biskop (1196–1223)
** **[[Halberstadt bispedømme]]** – Friedrich av Kirchberg, biskop (1209–1236)
** **[[Høystift Konstanz|Konstanz]]** – Konrad II av Tegerfelden, biskop  (1209–1233)
** **[[Fyrstebispedømmet Lübeck|Lübeck]]** – Berthold, biskop (1210–1230)
** **[[Fyrstbispedømmet Liége|Lüttich]]** – Hugo II av Pierrepont, biskop (1200–1229)
** **[[Magdeburg erkestift|Magdeburg]]** – Albrecht I av Käfernburg, erkebiskop (1205–1232)
** **[[Meißen bispedømme|Meißen]]** – Bruno II av Porstendorf, biskop (1209–1228)
** **[[Merseburg bispedømme|Merseburg]]** – Ekkehard Rabil, biskop (**1215**–1240)
** **[[Metz bispedømme|Metz]]** – Konrad I av Scharfenberg, biskop (1212–1224) *([[1200]]–[[1224]] biskop av Speyer)*
** **[[Fyrstebispedømmet Minden|Minden]]** – Konrad I av Rüdenberg, biskop (1209–1236)
** **[[Naumburg-Zeitz bispedømme|Naumburg]]** – Engelhard, biskop  (1206/07–1242)
** **[[Fyrstebispdømmet Paderborn|Paderborn]]** –  Bernhard III av Oesede, biskop (1204–1223)
** **[[Fyrstebispedømmet Passau|Passau]]** – Ulrich II, biskop (**1215**–1221)
** **[[Fystebispedømmet Ratzeburg|Ratzeburg]]** – Henrik I, biskop (**1215**–1228)
** **[[Regensburg bispedømme|Regensburg]]** – Konrad IV av Frontenhausen, biskop (1204–1226)
** **[[Salzburg fyrstebispedømme|Salzburg]]** – Eberhard av Regensberg, Erkebiskop  (1200–1246)
** **[[Schwerin bispedømme|Schwerin]]** – Brunward, biskop  (1191–1238)
** **[[Sitten bispedømme|Sitten (Sion)]]** – Landri de Mont, biskop (1205/06–1237)
** **[[Fyrstebispedømmet Speyer|Speyer]]** – Konrad III av Scharfenberg, biskop (1200–1224) *([[1212]]–[[1224]] biskop av Metz)*
** **[[Strasbourg erkebipsdømme|Strasbourg]]** – Henrik II av Veringen, biskop (1202–1223)
** **[[Verden (territorium)|Verden]]** – Iso av Wölpe, biskop (1205–1231)
** **[[Fystebispedømmet Würzburg|Würzburg]]** – Otto I av Lobdeburg, biskop (1207–1223)

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
ISO 3166-2:EH

**ISO 3166-2:EH** er Vest-Saharas del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.

Det er for tiden ikke definert noen ISO 3166-2-koder for Vest-Sahara.

Vest-Sahara, som er et omstridt område mellom Marokko og Den saharawiske arabiske demokratiske republikk, har offisielt ISO 3166-2 alfa-2-koden . Selv om det ikke er definert noen ISO 3166-2-koder for Vest-Sahara ligger følgende regioner, provinser og prefekturer i Vest-Saharas territorium, og er tildelt koder under Marokkos del av ISO 3166-2:

*  Guelmim-Es Semara (delvis i Vest-Sahara)
**  Es Semara (fullstendig i Vest-Sahara)
*  Laâyoune-Boudour-Sakia el Hamra (delvis i Vest-Sahara)
**  Boujdour (fullstendig i Vest-Sahara)
**  Laâyoune (delvis i Vest-Sahara)
*  Oued ed Dahab-Lagouira (fullstendig i Vest-Sahara)
**  Aousserd (fullstendig i Vest-Sahara)
**  Oued ed Dahab (fullstendig i Vest-Sahara)

## Eksterne lenker
* Districts of Western Sahara, Statoids.com
Karsten og Petra

***Karsten og Petra*** er en bokserie skrevet av Tor Åge Bringsværd, og illustrert av Anne G. Holt. Serien er utgitt på Cappelen Damm. Bøkene handler om barnehagebarna Karsten og Petra og deres opplevelser i hverdagen, sammen med kosedyrene Løveungen og Frøken Kanin.

Bokserien ble for første gang filmatisert i 2003 av NRK, i barne-TV-serien ''Karsten + Petra''. TV-serien besto av én sesong med 13 episoder. Karsten ble spilt av Kristoffer Cezinando Karlsen, mens Petra ble spilt av Sofia Solheim Sigurdsson. 

I 2013 hadde spillefilmen *[[Karsten og Petra blir bestevenner]]* (2013) premiere. Filmen ble produsert av Cinenord, med Nora Amundsen og Elias Søvold-Simonsen i hovedrollene. Siden 2013 har Cinenord produsert en rekke kinofilmer og én TV-serie med flere sesonger basert på bokserien, der nye episoder fortsatt produseres per 2025. Det har også blitt laget en teateroppsetning.

## Bøker

I tillegg til bøkene nevnt ovenfor i listen er det utgitt noen samlebøker. En del av bøkene er også utgitt som lydbok på CD- eller MP3-format

## Fjernsynsserier
* Karsten + Petra (2003)
* Karsten og Petra (2013–)

## Filmer
* *[[Karsten og Petra blir bestevenner]]* – 15. februar 2013 – inntekt:  NOK, #1 (tre uker)
* *[[Karsten og Petra på vinterferie]]* – 21. januar 2014 – inntekt:  NOK, #1 (én uke)
* *[[Karsten og Petras vidunderlige jul]]* – 7. november 2014 – inntekt:  NOK, #1 (én uke)
* *[[Karsten og Petra på safari]]* – 23. oktober 2015
* *[[Karsten og Petra ut på tur]]* – 10. mars 2017 – inntekt:  NOK, #2 (to uker)
* *[[Karsten og Petra lager teater]]* – 27. oktober 2017 – inntekt:  NOK, #2 (én uke)
* *[[Karsten og Petra på skattejakt]]* – 10. august 2018 – inntekt:  NOK, #3 (én uke)
* *[[Karsten og Petra – Gullringen fra Atlantis]]* – 23. juni 2023 – inntekt: —

## Referanser
Lillys butikk

***Lillys butikk*** er en norsk fjernsynsserie for barn som ble sendt på NRK fra 1996 til 1998. Serien handlet om hovedpersonen Lilly som drev butikk på Grünerløkka i Oslo. Rollen som Lilly ble spilt av Kari-Ann Grønsund. 

Det var i alt elleve forskjellige familier fra Grünerløkka som deltok i tillegg til skuespillerne. Familiene var norske, pakistanske, vietnamesiske og indiske. Serien ble skrevet av Grete Randsborg Jenseg, Widar Aspeli og Ann-Cathrin Ramberg. Sistnevnte var også prosjektleder. Det var i alt fire regissører for serien: Ann-Cathrin Ramberg, Knut Andersen, Bjørn Skjelstad og Mette Steenstrup. 

Helge Winther-Larsen hadde fortellerstemmen til resymet på episodene.

## Handling
Lilly (Kari Ann Grønsund) kommer tilbake til Norge etter å ha bodd 25 år i USA. Hun ønsker å starte en blomsterbutikk på Grünerløkka hvor hun en gang vokste opp. Men i lokalet hun har sett seg ut, drev engang Hagen (Johannes Eckhoff) butikk. Han blir gretten og lei seg når han oppdager at «dama fra Amerika» har overtatt butikken hans. Da det viser seg at han kjente henne som barn, endrer imidlertid det seg, og de blir gode venner – slik de også hadde vært 25 år tidligere.

## Rolleliste
*Kari-Ann Grønsund som Lilly
*Johannes Eckhoff som Aksel Hagen
*Bobbo Skancke Neegaard som Fru Ågot Andersen
*Marvin Amoroso som Tony
*Ulf Wengård som Postmannen
*Ho Huy Tony Xuan som Lille-Thony
*Live Becker Knudsen
*Tuva Becker Nielsen
*Roy Knudsen
*Hege Becker Nielsen
*Trine Elisabeth Klemp

## Referanser


## Eksterne lenker
*
Hans Ritter von Adam

**Hans Ritter von Adam** (født 24. mai 1886 i Bayerisch Eisenstein i Niederbayern, Kongeriket Bayern, død 15. november 1917) var et tysk flyveress under første verdenskrig. Han hadde 21 nedskutte fiendtlige fly før han ble drept i en luftkamp i november 1917. Posthumt ble Hans Adam medlem av ordenen Königlicher Hausorden von Hohenzollern og Militär-Max-Joseph-Orden.
## Liv og virke
### Flyver
Hans Adam gikk inn i den kongelige bayerske hæren som en frivillig for en periode på ett år. Den 1. oktober 1906 tjenestegjorde han i det fjerde infanteriregimentet i Metz i det nåværende Frankrike. Etter hans år som frivillig soldat begynte han som forretningsmann i München. 
### Første verdenskrig
Da den første verdenskrig brøt ut var han gift og hadde to barn, og Adam kom tilbake i militær tjeneste som løytnant i den bayerske hæren. Adam kjempet blant annet i slaget om grensene og han ble såret i kampene rundt de franske festningene i Nancy-Épinal-regionen den 2. september 1914.

Adam ble utnevnt til skvadron-kommandant (Staffelführer) den 30. august 1917, etter at hans kollega Eduard Ritter von Dostler ble skutt ned. Han var en farsskikkelse for sine piloter, han var en del år eldre enn de andre og var privat etablert med sin egen familie. Dette kom blant annet til uttrykk ved at han raust delte seire og nedskytninger med sine underordnede.
### Død
Løytnant Hans Adam ble skutt ned og drept av løytnant K.B. Montgomery i et britisk Sopwith Camel fra No. 45 Squadron den 15. november 1917 i nærheten av Langemarck. Ved  sin død hadde Adam fått tildelt Jernkorstet av første klasse og den bayeriske krigsfortjenestmedaljen. Posthumt ble han 2. februar 1918 tildelt ridderkorset med sverd av Königlicher Hausorden von Hohenzollern, og den 20. mai 1919 ble han tildelt Bayerns høyeste militære dekorasjon, Militär-Max-Joseph-Orden for hans militære prestasjoner som pilot under første verdenskrig. Denne siste ga ham posthumt den ikke-arvelige adelstituerlingen *[[ritter]] [[von]]*.

## Referanser
Administrativ inndeling

**Administrativ inndeling** definerer staters undernasjonale inndeling av administrasjon og ledelse i geografisk avgrensede områder. Hvor sterk posisjon de administrative regionene har i forhold til den sentrale myndigheten varierer mye, og avgjøres i stor grad hvorvidt staten er føderal eller enhetlig. Stater har også ofte flere inndelinger under det første undernasjonale nivået. Navnene gitt de administrative nivåene varierer og kan for eksempel hete departement, fylke, delstat, provins eller guvernement.

Administrative regioner er ikke det samme som biland der førstnevnte er en del av staten, mens sistnevnte utøver en større grad av selvstyre. De undernasjonale nivåene utøver en viss autonomi og har gjerne en lokal myndighet som skal forvalte de regionale sakene. I Norge er det eksempelvis staten som forvalter universitetene, fylkene forvalter videregående opplæring og kommunene forvalter grunnskolen.

Hvor mange administrative nivåer stater opererer med varierer. Mens det vanligste er to til tre nivåer, har for eksempel Bahrain bare ett nivå, mens Frankrike har hele seks nivåer. Norge har to nivåer, der fylkene det øverste (første) administrative nivået, mens kommunene er det nederste (andre).

## Eksempler

*Bahrain
# 5 guvernementer
*Danmark
# 5 regioner
# 98 kommuner
*Frankrike
# 22 regioner
# 101 departementer
# 349 arrondissementer
# 3 883 kantoner
# 36 569 kommuner
# Kommunene Paris, Marseille, og Lyon er videre inndelt i 45 kommunale arrondissementer
*Norge
# 11 fylker 
# 422 kommuner 
*Japan
# 47 prefekturer ( *todōfuken*)
# 489 distrikter ( *gun*) og 671 storbyer ( *shi*). Distriktene har ikke administrative funksjoner.
# Mindre byer ( *chō* eller *machi*) og landsbyer ( *son* eller *mura*)
*Tyskland
# 16 delstater (*Länder*)
# 22 Regierungsbezirke (brukes kun i fem av de 16 delstatene)
# 323 Kreise (kretser eller fylker) og 113 Kreisfreie Städte (større byer)
# 11 337 kommuner, hvorav 113 er større, kretsfrie byer
*USA
# 50 delstater (*states*) og 310 indianerreservater
# > 3 0000 fylker  (*counties*, *parishes* eller *boroughs*) og et fåtall uavhengige byer (hovedsakelig i Virginia)
# Byer og landsbyer

## Referanser


## Eksterne lenker
*
Gesundbrunnen

**Gesundbrunnen** er en ortsteil bydelen Mitte i Berlin. Ortsteilen oppsto gjennom deling av det tidligere bydelen Wedding. Ved en forvaltningsreform i 2001 ble de tidligere bydelene Wedding, Mitte og Tiergarten slått sammen og deretter delt i ortsteiler. I den nye bydelen Mitte oppsto ortsteilene Mitte, Tiergarten, Wedding, Gesundbrunnen, Moabit og Hansaviertel.

## Navnet
Navnet *Gesundbrunnen* (norsk: sunnhetsbrønnen) kommer av en kilde i nærheten av det senere kurstedet Louisenbad. Kilden inneholdt jernholdig vann og er nevnt første gang 1748. Vannets legende egenskaper ble undersøkt og fastslått av kjemiker Andreas Sigismund Marggraf. Hofapoteker Heirich Wilhelm Behm fikk i 1751 ved kongelig privilegium retten til å etablere en sunnhets- og badeanstalt på stedet. 

## Demografi
Gesundbrunnen har blant ortsteilene i Berlin det største innslag av utenlandske statsborgere med 33,75 % av befolkningen. For Berlin er det tilsvarende tallet 14,1 %. Andelen er forsåvidt synkende da den utenlandske befolkning opptas som tyske statsborgere. Mer enn halvparten av innbyggerne i Gesundbrunnen har migrasjonsbakgrunn.

## Bildegalleri

Fil:Berlin-Gesundbrunnen Postkarte 001.jpg|Gesundbrunnen ca 1900
Fil:Berlin-Gesundbrunnen AEG-premises 20060407 326.jpg|Den tidligere AEG-hallen i Brunnenstrasse
Fil:Gesundbrunnenpanorama.jpg|Kjøpesenteret *Gesundbrunnen-Center*
Fil:Amtsgericht Berlin-Wedding.jpg|Wedding tingrett (*Amtsgericht Wedding*) ligger i Gesundbrunnen
Fil:Panke-pankstr.jpg|Elven Panke renner gjennom Gesundbrunnen, her ved Pankestrasse


## Referanser


## Eksterne lenker
*
ISO 3166-2:FI

**ISO 3166-2:FI** er Finlands del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Finland er det definert koder for 19 regioner.

Hver kode består av to deler, atskilt av en bindestrek. Første del er , ISO 3166-1 alfa-2-koden for Finland. Andre del er to sifre.

Åland, som er en selvstyrt region innen Finland har også egne koder i ISO 3166-1, med alfa-2-koden .

## Nåværende koder

## Endringer
Følgende endringer i Finlands oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

### Koder før Nyhetsbrev II-3

## Se også
* Finlands len
* Finlands landskap

## Eksterne lenker
* Regions of Finland, Statoids.com
The Howling

***The Howling*** er en amerikansk skrekkfilm fra 1981 regissert av Joe Dante. Filmen handler om en kvinnelig TV-reporter i Los Angeles som forsøker å avsløre en sex-forbryter. Etter en konfrontasjon oppdager hun til sitt store sjokk at dette ikke er et menneske. Hun blir deretter senere sendt til et kuropphold hvor det viser seg å være flere slike vesen. Hovedrollene spilles av Dee Wallace og Patrick Macnee. Filmen er basert en roman fra 1977 skrevet av Gary Brandners.

*The Howling* har fått flere oppfølgere.

## Handling
Karen White er en kvinnelig TV-reporter i Los Angeles som forsøker å avsløre en sex-forbryter som, til hennes store sjokk, viser seg å være en monsterlignende skapning. Hun blir traumatisert etter møtet og hennes lege, Dr. George Waggner, beslutter derfor å sende både henne og ektemannen til et avsidesliggende behandlingssted som kalles "The Colony". Stedet viser seg å være fylt av merkelige mennesker og etter en stund for hun et nytt sjokkerende møte med varulver.

## Om filmen
Filmen har fått 73 % på Rotten Tomatoes. Den amerikanske filmkritikeren Roger Ebert gav den to av fire stjerner, mens Leonard Maltin gav den 3 av 4 stjerner.

;Publikum
Den innbrakte $18 millioner på amerikanske kinoer. Noe som må betegnes som en suksess, siden dens produksjonsbudsjett var på bare $1 million.

;Annet
Den ble forbudt vist på norske kinoer av Statens filmtilsyn i 1981, men ble utgitt på video rundt 1983-84.

## Rollebesetning

## Oppfølgere
* *Howling II: Stirba – Werewolf Bitch* (1985)
* *Howling III: The Marsupials* (1987)
* *Howling IV: The Original Nightmare* (1988)
* *Howling V: The Rebirth* (1989)
* *Howling VI: The Freaks* (1991)
* *Howling VII: New Moon Rising* (også kjent som *Howling VII: Mystery Woman*) (1995)
* *The Howling: Reborn* (2011)

## Referanser


## Eksterne lenker
*
June Whitfield

**June Rosemary Whitfield** (1925–2018) var en britisk skuespiller.

Whitefield hadde sin første teateropptreden i en alder av tre år. Hun ble uteksaminert fra Royal Academy of Dramatic Art i 1944.

I 1955 giftet Whitfield seg med Tim Aitchison, og de fikk en datter, Suzy, som også begynte som skuespiller.

Whitefields første gjennombrudd som skuespiller var med den ledende rollen i komedien *[[Take It From Here]]* som ble sendt på radio og senere på TV.

I 1966 fikk Whitfield sin første hovedrolle, i situasjonskomedien *Beggar My Neighbour* der hun spilte rollen som Rose Garvey.

I 1968 begynte Whitfield og Terry Scott sitt lange TV-samarbeide som toppet seg med rollene som mann og kone i TV-serien *Happy Ever After* som gikk fra 1974 til 1978 og i *Terry and June* (1979–1987). Etter flere roller på TV gikk Whitfield tilbake til radio i 1984 da hun opptrådte i satireprogrammet *The News Huddlines*, som ble sendt frem til 2001. Fra 1992 til 2003 medvirket Whitfield i komiserien *[[Absolutely Fabulous]]*.

Hun spilte rollen som Miss Marple i tolv hørespill av Agatha Christies bøker om Miss Marple. Fra 1990 medvirket Whitfield i filmer som *Carry On Columbus*. Fra 2000 medvirket Whitfield i TV-seriene *The Royal*, *Midsomer Murders*, *Marple* og *Last of the Summer Wine*, som hun var ferdig med i 2005.

I 1994 mottok June Whitfield en Lifetime Achievement Award. I 2000 ble hennes selvbiografi publisert, skrevet med hjelp av Christopher Douglas. Whitfields ektemann Tim Aitchison døde i 2001.

Whitfield ble tildelt Order of the British Empire i 1985.

## Referanser


## Eksterne lenker
*
Juan Prim

**Juan Prim**, **greve av [[Reus]]**, **marki av [[Castillejos]]** (1814–1870) var en katalansk hærfører og statsmann.

## Referanser
Henry George (andre betydninger)

**Henry George** er navnet til flere personer:

*Henry George, amerikansk politisk økonom
*Henry George (syklist), belgisk syklist
*Henry George Norris, engelsk forretningsmann
*Henry George Lynch-Staunton, britisk skytter
*Henry George Burr, britisk skytter
*Henry George (Harry) Ferguson, irsk traktordesigner
Julia Sawalha

**Julia Sawalha** (født 1968) er en britisk skuespiller. 

Sawalha ble oppkalt etter sin bestemor, en jordansk forretningskvinne som hadde fått en utmerkelse fra dronning Noor for sin bedrift. Sawalha er av jordansk, engelsk og fransk avstamning. Hennes far Nadim er også skuespiller som dukket opp i James Bond-filmene *[[The Spy Who Loved Me]]* og *[[The Living Daylights]]*. Sawalha er mest kjent for sin rolle som Saffron Monsoon i *[[Absolutely Fabulous]]*, som Lynda Day, redaktør i avisen *The Junior Gazette* i TV-serien Press Gang og som Lydia Bennett i TV-miniserien *[[Stolthet og fordom (1995)|Stolthet og fordom]]* fra 1995. 

Sawalha gjorde sin skuespillerdebut i 1982 i en miniserie på BBC og i 1988 og hun spilte en liten rolle i en episode av *[[Inspector Morse]]*. Sawalha fikk stor oppmerksomhet for sin hovedrolle i den BAFTA-vinnende tenåringskomedien *Press Gang*, som gikk fra 1989 til 1993. Sawalha har også medvirket sammen med skuespiller Ioan Gruffudd i TV-tilpasningen av C.S. Foresters romaner om Horatio Hornblower, som kapteinens kone Maria.

## Utvalgt filmografi
* 1989–1993: *[[Press Gang]]* – Lynda Day / Katherine Hill
* 1991–1994: *[[Second Thoughts]]* – Hannah Greyshott
* 1992–2012: *[[Absolutt fabelaktig|Absoluteley Fabulous]]* – Saffron «Saffy» Monsoon
* 1995: *[[Stolthet og fordom (1995)|Stolthet og fordom]]* – Lydia Bennet
* 2000: *[[Flukten fra hønsegården|Flukten fra hønsegården]]* (orig. *Chicken Run*) – Ginger (stemme)
* 2001–2004: *[[Jonathan Creek]]* – Carla Borrego
* 2007: *[[Cranford (TV-serie)|Cranford]]* – Jessie Brown
* 2008–2011: *[[Lark Rise to Candleford]]* – Dorcas Lane
* 2016: *[[Absolutely Fabulous: the movie]]* – Saffron «Saffy» Monsoon

## Referanser


## Eksterne lenker
*
Den spanske revolusjon i 1868

**Den spanske revolusjon i 1868** (spansk: *La Gloriosa*, «den strålende revolusjon») var en revolt som fant sted i Spania i 1868, og som resulterte i at dronning Isabella II av Spania ble avsatt og måtte flykte i eksil i Paris.
I 1866 ble et opprør ledet av den katalanske generalen Juan Prim. Samme år var det en revolt blant offiserene ved San Gil brakkene i Madrid. Begge hendelsene sendte signaler om alvorlig misnøye til den politiske ledelsen i Spania. Gjennom sammenkomster i Oostende i 1866 og i Brussel i 1867, kom liberale og republikanere i eksil i utlandet til enighet om en større oppstand. Den skulle ikke bare erstatte regjeringens konservative president med en liberal president, men også skulle styrte Isabella, som ble ansett som kilden til Spanias inkompetente lederskap.
Astronomisk passasje

En **astronomisk passasje** er en begivenhet hvor to himmellegemer passerer hverandre sett fra et bestemt punkt. Eksempler er Merkurpassasjer og Venuspassasjer, hvor planetene passerer foran solen.

Sjeldnere enn Merkurpassasjer og Venuspassasjer er passasjer av en planet foran en annen planet. Den siste planetpassasjen var 3. januar 1818 hvor Venus passerte foran Jupiter. Den neste planetpassasjen vil finne sted 22. november 2065 når Venus igjen passerer foran Jupiter. På grunn av avstandene vil det være en total formørkelse. Rett før passasjen vil Venus ytterligere formørke Jupiters måne Ganymedes.


Fil:Moon transit of sun large.ogv|Månen passerer solen. Sett fra romobservatoriet STEREO B. På grunn av avstanden synes månen mindre enn sett fra jorden
Fil:PIA02879_-_A_New_Year_for_Jupiter_and_Io.jpg|Jupiters måne Io passerer Jupiter. Sett fra romobservatoriet Cassini
Fil:Saturn system transits.jpg|Saturns måne Dione passerer en annen av Saturns måner, Titan. Sett fra romobservatoriet Cassini
Baneeksentrisitet

**Baneeksentrisiteten** til et astronomisk legeme er den størrelsen som dens bane avviker fra en perfekt sirkel, hvor 0 er helt sirkulært og 1,0 er en parabel og ikke lenger en lukket bane. For verdier større enn 1 er banen hyperbolsk.

## Midlere gjennomsnitt
Et objekts midlere eksentrisitet er gjennomsnittlig eksentrisitet som et resultat av perturbasjonen over en gitt tidsperiode. For eksempel har Neptun (planet) for tiden en øyeblikkelig (nåværende epoke) eksentrisitet på 0,0097, men har fra 1800 til 2050 en midlere eksentrisitet på .

## Referanser
Flux transfer event

**Flux transfer event (FTE)** oppstår når en magnetisk portal åpner seg i jordens magnetosfære hvor høyenergetiske partikler fra solen strømmer gjennom. Disse forbindelsene var tidligere antatt å være permanente, men har senere blitt funnet å være korte og svært dynamiske. De fire Cluster-sondene til ESA og de fem THEMIS-sondene til NASA har flydd gjennom og omgitt disse FTE-ene og målt dimensjoner og identifisert partikler som har blitt overført gjennom de magnetiske feltene.
Magnetisk omkobling

**Magnetisk omkobling** (engelsk *magnetic reconnection*) er i plasmafysikken en prosess hvor energi bundet i et magnetfelt frigjøres og omvandles til bevegelsesenergi og varme. Ved omkobling kan store mengder energi som er lagret over lang tid frigjøres på svært kort tid, og dermed forårsake spektakulære romplasmafenomen som koronamasse-utbrudd, solstormer og geomagnetiske substormer.

I noen tilfeller brukes benevnelsen **magnetisk tilbakekobling**, som kan føre til en sammenblanding med det systemteoretiske begrepet tilbakekobling som brukes innen kontrollteknikk og fysikk, og derfor bør unngås.

## Kilder
* Cluster oppdager magnetiske eksplosjoner i turbulent romplasma. Pressemelding fra Den europeiske romfartsorganisasjon 27. mars 2007
* Magnetic heart of a 3D reconnection event revealed by Cluster. Pressemelding fra Den europeiske romfartsorganisasjon 17. juli 2006
* Alessandro Retinò, ''Magnetic reconnection in space plasmas: Cluster spacecraft observations'', doktorgradsavhandling ved Uppsala universitet, mai 2007.
Terrorpatruljen

***Terrorpatruljen*** (originaltittel: *Nighthawks*) er en amerikansk actionthriller fra 1981 regissert av Bruce Malmuth. Filmen handler om politimann som jager en europeisk terrorist i USA. Hovedrollen spilles av Sylvester Stallone, mens sentrale biroller spilles av Billy Dee Williams, Lindsay Wagner, Persis Khambatta, Nigel Davenport og Rutger Hauer.

## Handling
En bombe går av i et britisk kjøpesenter. Gjerningsmannen, Wulgar, ringer og skryter av å ha slått et slag mot britisk kolonisering. Wulgar flykter omsider til New York, der en antiterrorpatrulje blir satt på saken. Politimannen Deke DaSilva blir sterkt involvert i jakten på ham.

## Om filmen

### Økonomi og popularitet
Filmen innbrakte ca $20 millioner på verdensbasis, hvorav $15 millioner i USA.

Filmens produksjonskostnadene var på $5 millioner.

### Anmelderne
*Terrorpatruljen* har fått 74 % på Rotten Tomatoes. Den ble godt mottatt av anmelderne i *[[Variety]]*  og *[[The New York Times]],* mens anmelderen i Time Magazine var negativ.

Den ble godt mottatt av Aftenpostens anmelder som blant annet skrev: «Regissøren har maktet å legge nerve og et strøk av virkelighet i bildene». Anmelderen gav også ros til skuespillerne, spesielt Sylvester Stallone og Rutger Hauer.

## Rollebesetning
* Sylvester Stallone – Detective Sergeant Deke DaSilva
* Rutger Hauer – Wulfgar
* Billy Dee Williams – Detective Sergeant Matthew Fox
* Lindsay Wagner – Irene
* Persis Khambatta – Shakka Holland
* Nigel Davenport – Peter Hartman
* Hilary Thompson – Pam 
* Joe Spinell – Lieutenant Munafo
* Charles Duval – Doctor Ghiselin
* Tony Munafo – Big Mike
* Jamie Gillis – Designer

## Referanser


## Eksterne lenker
*
Wilhelm Camphausen

**Wilhelm Camphausen** (født 8. februar 1818 i Düsseldorf, død 18. juni 1885 i Düsseldorf) var en tysk militær- og slagmaler. Han var også kunstprofessor i Düsseldorf. 

## Liv og virke
Camphausen fikk sin utdannelse hos Alfred Rethel og Friedrich Wilhelm Schadow, og ble i 1834 medlem av Akademiet i Düsseldorf. Hans tid i militæret, som han tilbragte hos husarene, kom til å prege hans fremtidige liv.  Han ble hele livet knyttet til militæret. Etter at han i 1850 hadde gjennomgått mesterklassen på Akademiet i Düsseldorf, malte han først historiske slagscener, som ble lagt merke til på grunn av deres realistiske detaljer. Stor oppmerksomhet fikk han gjennom sine ryttermalerier av keiser Vilhelm I, Fredrik den store av Preussen og den store kurfyrste Fredrik Vilhelm av Brandenburg. Som historie- og slagmaler ble han raskt populær, og ble i 1859 utnevnt til professor ved kunstakademiet i Düsseldorf.

I 1864 fulgte han med de prøyssiske styrker under den Andre slesvigske krig, hvor han malte mange scener fra kampene. Hans maleri av Kampene ved Dybbøl, som henger i Berlins nasjonalgalleri, gjorde ham berømt i Tyskland som en representant for det patriotiske nasjonale maleri. Han malte også mange portretter av tyske fyrster og berømte soldater og statsmenn. Under den fransk-prøyssiske krig i 1870 deltok han som den prøyssiske hærens offisielle maler.

## Bøker
* Camphausen, Wilhelm (1865). *Ein Maler auf dem Kriegsfelde: illustrirtes Tagebuch.* Bielefeld: Velhagen und Klasing.
* Camphausen, Wilhelm (1880). *Vaterländische Reiterbilder aus drei Jahrhunderten von W. Camphausen*; text von Theodor Fontane; Illustrationen des Textes gezeichnet von L. Burger. Berlin: R. Schuster.

## Verker i utvalg
* *Prinz Eugen bei Belgrad* (1842) (Wallraf-Richartz-Museum Köln)
* *Gottfried von Bouillon in der Schlacht bei Askalon* (1845)
* *Begrüßung Blüchers und Wellingtons nach der Schlacht bei Belle-Alliance* (1862)
* *Erstürmung der Düppeler Schanze* (1867)
* *Die Erstürmung der Insel Alsen durch die Preußen (Übergang nach Alsen)* (1870)
* *Napoleon III. und Bismarck auf dem Weg zu Wilhelm I. am Morgen nach der Schlacht von Sedan* (1877)

## Referanser
3. serierunde i Toppserien 2011

**3. serierunde i [[Toppserien 2011]]** ble spilt lørdag den 16. april, med unntak av Kattem – Medkila, som ble spilt søndag den 17. april.
  

## Fakta

## Tabell

Stillingen etter 17. april.

## Eksterne lenker
* Toppserien 2011: Terminliste og resultater  på altomfotball.no
Bad Reputation

***Bad Reputation*** er det første studioalbumet til Joan Jett, først publisert på eget selskap, Blackheart Records, i 1980 som ***Joan Jett*** etter at hennes forrige band The Runaways ble oppløst. Boardwalk Records plukket opp utgivelsen og ga den bredere distribusjon i 1981 under ny tittel.

Albumet ble positivt mottatt av kritikere og nådde nummer 51 på Billboard 200.

Fem singler ble gitt ut, «You Don't Own Me» var gitt ut i 1979, før albumet, «Make Believe», en redigert versjon av «You Don't Know What You've Got», «Bad Reputation» og «Do You Wanna Touch Me (Oh Yeah)».

Plata kom ut på CD i 1992 med flere bonusspor, og på nytt i 2006 med de samme bonussporene pluss en liveversjon av «Bad Reputation» fra 1998 sammen med The Remains med Dee Dee Ramone og Marky Ramone.

Rolling Stone plasserte Bad Reputation som nummer 36 på listen over de «50 Coolest Albums of All Time» i 2002.

Bad Reputation er også navnet på en amerikansk dokumentarfilm fra 2018 om karrieren til Joan Jett.

## Sporliste for ''Joan Jett'' (1980)
;Side 1
#«Bad Reputation»
#«Make Believe»
#«You Don't Know What You've Got»
#«You Don't Own Me»
#«Too Bad On Your Birthday»
#«Doing All Right With The Boys»
;Side 2
#«Do You Wanna Touch Me (Oh Yeah)»
#«Let Me Go»
#«Shout»
#«Jezebel»
#«Don't Abuse Me»
#«Wooly Bully»

## Sporliste for ''Bad Reputation'' (1981)
;Side 1
#«Bad Reputation»
#«Make Believe»
#«You Don't Know What You've Got»
#«You Don't Own Me»
#«Too Bad On Your Birthday»
#«Do You Wanna Touch Me (Oh Yeah)»

;Side 2
#«Let Me Go»
#«Doing All Right With The Boys»
#«Shout»
#«Jezebel»
#«Don't Abuse Me»
#«Wooly Bully»

## Sporliste CD (2006)
#«Bad Reputation»
#«Make Believe»
#«You Don't Know What You've Got»
#«You Don't Own Me»
#«Too Bad On Your Birthday»
#«Do You Wanna Touch Me (Oh Yeah)»
#«Let Me Go»
#«Doing All Right With The Boys»
#«Shout»
#«Jezebel»
#«Don't Abuse Me»
#«Wooly Bully»
#«Call Me Lightning» (bonusspor på 1992- og 2006-utgave)
#«Hanky Panky» (bonusspor på 1992- og 2006-utgave)
#«What Can I Do For You?» (bonusspor på 1992- og 2006-utgave)
#«You Don't Own Me» (bonusspor på 1992- og 2006-utgave)
#«Bad Reputation» live med «The Remains of the Ramones»  (bonusspor på 2006-utgave)

## Referanser


## Eksterne lenker
*
Albysjön (Botkyrka og Huddinge)

**Albysjön** er en innsjø på grensen mellom kommunene Huddinge og Botkyrka, i landskapet Södermanland, Sverige. Innsjøen utgjør en del av Mäleren, forbundet med et smalt sund, Fittjanäset. Det er fritt fiske her ved bruk av håndredskaper, med unntak av fiske etter kreps. Nærmeste tunnelbanestasjoner er Fittja og Masmo. Mellom stasjonene går tunnelbanen på en bro over den nordlige delen av Albysjön. Navnet har innsjøen etter gården Alby gård, som ligger på Botkyrkasiden av innsjøen.

Fra broen kan man se Flottsbro, som ligger i forbindelse med en åskam, i sør. Ved Flottsbro er det en badeplass og kanoutleie. I den sørlige enden av Albysjön går den smale *Flottsbrokanalen* til Tullingesjön.

Innsjøen er den dypeste i Huddinge kommune, og er rik på fiskearter, blant annet arten sandsmett.

## Eksterne lenker
* Albysjön Huddinge naturguide
* Albysjön Miljödatabasen
4. divisjon fotball for menn 2010

**[[4. divisjon fotball for menn]] [[Norsk fotball 2010|2010]]** var det femte nivået i norsk fotball 2010. Avdelingene ble inndelt i regionale fotballkretsene der 4. divisjon var det nest øverste regionale nivået.

## Avdelingene

### [[Østfold Fotballkrets]]

### [[Akershus Fotballkrets]]

### [[Oslo Fotballkrets]] I

### [[Oslo Fotballkrets]] II

### [[Oslo Fotballkrets]] III

### [[Indre Østland Fotballkrets]] I

### [[Indre Østland Fotballkrets]] II

### [[Indre Østland Fotballkrets]] III

### [[Buskerud Fotballkrets]]

### [[Vestfold Fotballkrets]]

### [[Telemark Fotballkrets]]

### [[Agder Fotballkrets]]

### [[Rogaland Fotballkrets]] I

### [[Rogaland Fotballkrets]] II

### [[Hordaland Fotballkrets]] I

### [[Hordaland Fotballkrets]] II

### [[Sogn og Fjordane Fotballkrets]]

### [[Sunnmøre Fotballkrets]]

### [[Nordmøre og Romsdal Fotballkrets]]

### [[Trøndelag Fotballkrets]] I

### [[Trøndelag Fotballkrets]] II

### [[Trøndelag Fotballkrets]] III

### [[Trøndelag Fotballkrets]] IV

### [[Nordland Fotballkrets]] I

### [[Nordland Fotballkrets]] II

### [[Hålogaland Fotballkrets]]

### [[Troms Fotballkrets]]

### [[Finnmark Fotballkrets]] I

### [[Finnmark Fotballkrets]] II
Tobias Bogner

**Tobias Bogner** (født 28. mai 1990 i Sonthofen) er en tysk skihopper som representerer SK Berchtesgaden.

Han debuterte internasjonalt i et juniorrenn i Velenje i 2003. Han deltok i junior-VM i 2004, 2006, 2009 og 2010, og var på det tyske laget som tok sølvmedaljer i lagkonkurransen i Štrbské Pleso i 2009 og Hinterzarten i 2010, og bronsemedaljer i Stryn i 2004. Hans beste individuelle plassering i junior-VM er 4.-plass i 2010. I FIS-cupen er 12.-plass i 2005/06 hans beste sammenlagtplassering, i kontinentalcupen er 19.-plass i 2009/10 hans beste sammenlagt.

Bogner debuterte i verdenscupen med 3.-plass i lagkonkurransen i Willingen 11. februar 2007. Han har én gang tatt poeng individuelt i verdenscupen, med 30.-plass i Klingenthal 3. februar 2010. Det ene verdenscuppoenget ga ham en 90.-plass sammenlagt sesongen 2009/10. Han deltok i senior-VM i Sapporo i 2007, der han ble nummer 37 i normalbakken, 49 i storbakken og var på det tyske laget som ble nummer 8 (av 13 lag) i lagkonkurransen.

## Referanser


## Kilder
* Kombiundspezinachwuchs: Tobias Bogner (besøkt 12. juni 2011)

## Eksterne lenker
*
Albysjön (Tyresö)

**Albysjön** er en innsjø i Tyresö kommune, i landskapet Södermanland i Sverige.

Innsjøens tilløp kommer hovedsakelig gjennom Tyresö-Flaten via Wättingeströmmen, Grändalssjön og Fnyskbäcken. Utløp går til Kalvfjärden i Østersjøen via de to elvene Fatburen og Follbrinkströmmen, og Uddby kvarn.

Innsjøen er kraftig overgrodd, men innsjøens fosforverdier har avtatt siden slutten av 1970-tallet, da renseverket i Tyresån-vassdraget ble avløst av Henriksdals vattenreningsverk i Nacka.

## Eksterne lenker
* Albysjön Tyresåns vattenvårdsförbund
Ordelafo Faliero

**Ordelafo Faliero de Doni** (eller Dodoni) (død 1117 i Zara) var den 34. doge av republikken Venezia. Han var sønn av den 32. doge, Vitale Faliero de 'Doni. Han var medlem av bystyret (*minor consiglio*), en forsamling hvor medlemmer kom fra de såkalte «pavelige familier», det vil si i oligarkiske Venezia de som hadde statlige funksjoner som dommere, militære ledere, ambassadører og statsoverhoder.

Hans fornavn, som ellers er ukjent i venetiansk historie, er antatt å ha blitt avledet fra en baklengs staving av venetianske navnet «Faledro».

I sin regjeringstid som doge gikk Faliero til krig mot ungarerne, som på den tiden ble styrt av kong Koloman. Krigen varte fra 1105 til 1115. Faliero lyktes i å gjenerobre byene Zara og Sebenico på kysten av Adriaterhavet.

Senere var Faliero engasjert i et korstog til Syria, som omfattet 100 venetianske skip og lyktes i å erobre en del av Akko. Han deltok også i beleiringen av Sidon. Hellige gjenstander fra det syriske klosteret dedikert Kristi Pantokrator ble tatt tilbake til Markuskirken i Venezia.

I Venezia etablerte Faliero grunnen til det som til sist skulle bli Arsenale di Venezia, byens skipsverft og depot.

Faliero ble drept i Zara i kamp mot ungarerne.

## Referanser
ISO 3166-2:FO

**ISO 3166-2:FO** er Færøyenes del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.

Det er for tiden ikke definert noen ISO 3166-2-koder for Færøyene.

Færøyenes ISO 3166-1 alfa-2-kode er .

## Eksterne lenker
* Regions of the Faroe Islands, Statoids.com
Aspen (Botkyrka kommune)

**Aspen** er en innsjø i Botkyrka kommune i landskapet Södermanland, Sverige. Siden begynnelsen av 1950-tallet har innsjøen vært delt i en nordlig og en sørlig del av veibanken for E4/E20.

## Historie
I steinalderen lå området Aspen ligger i under havet. Gjennom landhevingen ble Aspen for 4000 år siden løftet ut av det havdekkede området. Fremdeles ligger boplasser fra bronsealderen og gravrøyser her. For ca 1000 år siden ble området kolonisert, og jernaldergårder lå langs innsjøen. Ved dagens rideskole lå bebyggelsen *Skrävsta*, på andre siden av innsjøen ved *Lindhov* lå en annen bebyggelse, og på Hågelby gårds område lå en tredje by, *Hogslaby*. På Hågelby gårds grunn har en jernalderby blitt rekonstruert. Gravfelt fra denne perioden er bevarte i hele området.

## Naturen
Ikke langt fra Skrävsta ligger Ekholmens naturreservat der et 60-talls større eiketrær vokser. Omtrent halvparten av disse er flere hundre år gamle. Her er det også flaggermus og en rekke andre dyr og planter. Edelløvskogen gir en oppfatning om bronsealderens varme klima. En særegen skogstype ligger i Hasselbacken, rett overfor *Ekholmen*. Her vokser en løvsumpskog av orer på små øyer i sumpmarken. Lyset stråler ned mellom søyler av grå stammer.

## Bilder
Bilder fra turløypen rundt Aspen (bildetitler på svensk). Fotograf (alle bildene): Holger Ellgaard

Fil:Aspen_4.jpg|*Sjön Aspen, kulturlandskapet*
Fil:Aspen_2.jpg|*Sjön Aspen, "pelarsalen"*
Fil:Aspen_3.jpg|*Sjön Aspen, gamla ekar*
Fil:Aspen_5.jpg|*Sjön Aspen, Lindhovs gård*


## Eksterne lenker
* Om sjön Aspen, på Botkyrka kommunes nettsider
* Aspen Miljödatabasen
Aspen (Katrineholm kommune)

**Aspen** er en innsjø i Julita sogn i Katrineholm kommune, i Södermanlands län og landskapet Södermanland, Sverige. Innsjøen dreneres av Aspån, som fører vannet fire kilometer vest, til Öljaren.

Innsjøens overflate ligger 48,8 meter over havet. Aspen ligger i et barskoglandskap, med hällmarker i øst. I vest avgrenses innsjøen av Köpingsåsen, hvis vestkant senker seg bratt ned mot Julitaslettens leirgrunn. Innsjøens største dybde er målt til 11 meter, og dens overflateareal er 1,3 km². Innsjøen er næringsrik. En badeplass ligger i nærheten av innsjøens vestligste punkt. Man antar at innsjøen har sitt navn fra Aspån, hvor man tidligere fanget asp ved Gimmersta.

## Referanser


## Eksterne lenker
*
ISO 3166-2:GA

**ISO 3166-2:GA** er Gabons del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Gabon er det definert koder for ni provinser.

Hver kode består av to deler, atskilt av en bindestrek. Første del er , ISO 3166-1 alfa-2-koden for Gabon. Andre del er et siffer.

## Nåværende koder

## Se også
* Gabons provinser

## Eksterne lenker
* Provinces of Gabon, Statoids.com
Estuaire

**Estuaire** er en av Gabons ni provinser. Provinsen har et areal på &nbsp;km², og ligger nordvest i landet. Provinshovedstaden er Libreville, som også er landets hovedstad.

Vest for provinsen ligger Guineagolfen. I nord grenser Estuaire til Ekvatorial-Guinea, i øst til provinsen Woleu-Ntem, i sør Moyen-Ogooué og i sørvest Ogooué-Maritime.

## Departmenter
Estuaire er delt inn i fem departmenter:
* Komo (Kango)
* Komo-Mondah (Ntoum)
* Noya (Cocobeach)
* Cap Estérias (Cap Estérias)
* Komo-Océan (Ndzomoé)
Erosjon (astronomi)

**Erosjon** er et begrep for en rekke prosesser som virker på alle legemer som utsettes for det tøffe miljøet i verdensrommet. Luftløse legemer (inkludert månen, Merkur, asteroider, kometer og noen av månene til andre planeter) pådrar seg mange erosjonsprosesser:
*kollisjoner av galaktisk kosmisk stråling solens kosmiske stråling
*bestråling, implantasjon og utskytning av partikler fra solvinden
*bombardement av ulike størrelser av meteoritter og mikrometeoritter

Erosjon er viktig fordi disse prosessene påvirker den fysiske og optiske egenskapen til overflaten av mange planeter. Derfor er det også avgjørende å forstå effektene av erosjonene for å tolke eksterne samlede data.
Stanley Fischer

**Stanley Fischer** (1943–2025) var en israelsk-amerikansk akademisk økonom, som fra 2005 til 2013 var sentralbanksjef i Israel (Bank of Israel). Han var tidligere sjefsøkonom i Verdensbanken.

Han hadde både amerikansk og israelsk statsborgerskap. Sitt amerikanske statsborgerskap fikk han i 1976. 

## Utdanning og yrkeskarriere
Fischer var utdannet Bachelor of Science (Econ) og Master of Science (Econ) fra London School of Economics i perioden 1962 til 1966, og han hadde i tillegg en doktorgrad (Ph.D) fra Massachusetts Institute of Technology (MIT) i 1969. Han var professor ved MIT fra 1977 til 1988.

Fischer jobbet for Bank of Israel allerede i 1980, som gjesteforsker (visiting scholar). I 1985 var han Reagan-regjeringens rådgiver for Israels økonomiske program for å stabilisere økonomien. Han jobbet for Verdensbanken fra 1988 til 1990, som sjeføkonom og visepresident, og fra 1994 til 2001 var han første viseadministrerende direktør i IMF. Etter dette jobbet han for Citigroup, og var president i Citigroup International. 

Han ble medlem av Group of Thirty i 2001, som er en gruppe økonomer og akademikere som jobber med ulike økonomiske problemstillinger, nasjonalt og internasjonalt. Han er også medlem i Den trilaterale kommisjon. 

Han ble utnevnt til sentralbanksjef for Bank of Israel i januar 2005 av Israels regjering, etter at han ble anbefalt av statsminister Ariel Sharon og daværende finansminister Benjamin Netanyahu. Han trådte inn i stillingen 1. mai 2005, og erstattet da David Klein, som gikk av i januar. Fischer ble da israelsk statsborger. 

11. juni 2011 kunngjorde han at han er kandidat for å ta over ledelsen av Det internasjonale pengefondet (IMF) etter avgangen til Dominique Strauss-Kahn. Imidlertid ble hans kandidatur utelukket, fordi han var for gammel. Direktøren i IMF skal ikke være eldre enn 65 år gammel når han tiltrer – Fischer var 67 år gammel.

Han trakk seg som Israels sentralbanksjef 30. juni 2013, halvveis i sin andre periode. Karnit Flug overtok stillingen i november 2013, og ble sentralbankens første kvinnelige sentralbanksjef. 

I januar 2014 lanserte Barack Obama Stanley Fischer som kandidat til stillingen som visesentralbanksjef i Federal Reserve System, USAs sentralbank.

## Utgivelser
* 2004 – *IMF Essays From a Time of Crisis*, MIT Press
* 2004 – *Macroeconomics* (sammen med Rudi Dornbusch og Richard Startz)
* 1994 – *Securing Peace in the Middle East*, MIT Press
* 1989 – *Lectures in Macroeconomics*, MIT Press (sammen med Olivier Blanchard)
* 1988 – *Economics*, McGraw Hill (sammen med Rudiger Dornbusch og Richard Schmalensee)
* 1986 – *Indexing, Inflation, and Economic Policy*, MIT Press

Han var også redaktør for *NBER Macroeconomics Annual* fra 1986 til 1994. 

## Noter

## Referanser


## Eksterne lenker
* 
* 
*  Bank of Israel - Prof. Stanley Fischer
Bornsjön

**Bornsjön** er en innsjø på Södertörn i landskapet Södermanland i Sverige. Innsjøen ligger ca 20 km sørvest for Stockholm, og innenfor Bornsjöns naturreservats grenser, hvor den har vært fredet siden 1920.

## Vannforsyningsreserve

Bornsjön med omgivelser ble kjøpt opp av Stockholm by allerede ved århundreskiftet 1900 med tanke på sikring av byens vanntilførsel som vannforsyningsreserve. Norsborgs vattenverk ble bygget kort tid etter i Norsborg, og råvannet ble i begynnelsen hentet fra Bornsjön, men senere Mälaren.

Bornsjön med omgivelser er for tiden et vannvernsområde, noe som innebærer at innsjøen ikke får benyttes til andre formål. Man kan for eksempel ikke bade eller fiske i innsjøen, og heller ikke gå på isen på vinteren. Bornsjöns rene vann vil bli benyttet som vannforsyning for Stockholm dersom hovedkilden til byens vanntilførsel, Mälaren skulle bli forurenset.

Siden 1993 har eiendommene rundt innsjøen vært i eie, og blitt driftet, av Stockholm Vatten. Målet er en langsiktig sikring av Bornsjön som kilde til vannforsyning. Skogbruk i området drives med forsiktighet og uten bruk av kjemikalier, og jordbruksdriften er underlagt restriksjoner. For å følge med tilstanden i innsjøen tas det stadig prøver av både vannet i innsjøen og dens tilløpselver.

## Dyreliv
På grunn av fraværet av båttrafikk på innsjøen, hekker sjeldne fuglearter som storlom og fiskeørn her.

I 2004 ble Bornsjön rammet av krepsepest som følge av ulovlig utsetting av signalkreps. Stockholm vatten har siden da forsøkt gjeninnføring av den sterkt truede edelkrepsen.

## Bornsjöns naturreservat
Bornsjöns naturreservat er et naturreservat i Stockholms län, som strekker seg inn i tre kommuner: Salem, Botkyrka og Södertälje. Naturreservatet er ca 4600 hektar, og ble etablert i 1995. Hovedvannføringen i naturreservatet er Bornsjön.

## Bilder

Fil:Bornsjön 2010b.jpg|Varselskilt ved Bornsjön
Fil:Bornsjon_2007_2.jpg|Jernaldergrav, Bergaholm
Fil:Bornsjon_2007_1.jpg|Bronsealdergrav, Skårby
Fil:Bornsjon_2007_3.jpg|Bornsjön sett fra Salems kyrka


## Eksterne lenker
* 
* Om Bornsjön och naturreservatet på Stockholm vatten
Dar den uovervinnelige

***Dar den uovervinnelige*** (originaltittel: *The Beastmaster*) er en amerikansk eventyrfilm fra 1982 med Marc Singer, Tanya Roberts, John Amos og Rip Torn i de ledende rollene. Regi er ved Don Coscarelli. Filmen er løst basert på Andre Nortons eventyrroman med samme tittel fra 1959.

*Dar den uovervinnelige* ble en moderat publikumssuksess. I 1991 kom en oppfølger som ble en publikumsfiasko, og i 1996 kom en tredje film produsert for TV. I perioden 1999-2002 gikk den kanadisk TV-serien *[[BeastMaster]]*, som var basert på filmene.

## Handling
Etter at landsbyen hans er blitt utryddet og hans far blitt drept, drar den unge Dar ut for å søke hevn. Han vet at den hensynsløse barbar-stammen Jun står bak myrderiene. Han kommer til byen Arak, hvor den fanatiske og grusomme ypperstepresten Maax herjer med hard hånd.

## Om filmen
;Anmelderne
*The Beastmaster* har bare fått 50% på Rotten Tomatoes (basert på 10 anmeldelser per juni 2011). Aftenpostens anmelder gav den dårlig mottakelse da den gikk på norske kinoer.

;Publikum
Den innbrakte $14 millioner på amerikanske kinoer.

;Priser
Don Coscarelli ble i 1983 tildelt en pris ved Avoriaz Fantastic Film Festival for regien.

## Rollebesetning
* Marc Singer : Dar
* Tanya Roberts : Kiri
* Rip Torn : Maax
* John Amos : Seth
* Joshua Milrad : Tal 
* Ralph Strait : Sacco
* Billy Jayne : Jeune Dar

## Referanser


## Eksterne lenker
*